Preĝejo de Sankta Juliano Malriĉa

La preĝejo de Sankta Juliano Malriĉa (france Saint-Julien-le-Pauvre) estas preĝejo de la 13-a jarcento kiu troviĝas en Parizo, en Francio. Ĝi staras proksime de la Katedralo de Notre-Dame, kaj ĝi estas la sola melkita preĝejo en Parizo. La titoldona Sankta Juliano estas Sankta Juliano la gastiganto. Historio Unue malgranda kapelo de hospico starigita ĉe la interkruciĝejo de du grandaj romiaj vojoj elirantaj de Lutetia, ĝi estis detruita dum la invado de Normanoj en 886. Poste ruiniĝinta, Henriko la 1-a donacis ĝin al la episkopo de Parizo ĉ. 1030. La nuna preĝejo estis ekkonstruita nur en 1170 kaj finkonstruita ĉ. 1240, kio faras el ĝi unu el la plej malnovaj preĝejoj de Parizo. En 1655, ĝi estis transdonita al malsanulejo Hôtel-Dieu de Parizo. Dum la franca revolucio de 1789 ĝi estis deklarita nacia bieno kaj fariĝis tenejo de salo en 1790. Ĝi retrovis sian religian destinon en 1826 kaj estis konsekrita al melkita rito en 1889. Ikonostazo realigita en 1900 apartigas la ĥorejon disde la navo. Notoj kaj referencoj Bildoj Vidu ankaŭ Listo de religiaj konstruaĵoj de Parizo Eksteraj ligiloj france Oficiala paĝo de la Melkita paroĥo de Parizo Arkivigite je 2011-03-03 per la retarkivo Wayback Machine